
ŠAKIŲ RAJONO SAVIVALDYBĖS TARYBA

SPRENDIMAS

DĖL VALSTYBĖS TURTO PERDAVIMO
2012 m. rugpjūčio 30 d. Nr. T-297
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 7 str. 10 p., 16 str. 2 d. 27 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 9 str. 2 d., 10 str. 1 d. 2 p., 13 str. 2 d. ir rajono savivaldybės tarybos 2006 m. rugpjūčio 3 d. sprendimu Nr. T-236 patvirtintu Valstybei nuosavybės teise priklausančio turto perėmimo ir apskaitos tvarkos aprašu bei atsižvelgdama į rajono savivaldybės tarybos 2012 m. balandžio 13 d. sprendimą Nr. T-162 „Dėl Siesartėnų ir Šakių „Aukuro“ pagrindinių mokyklų bei Šakių „Varpo“ vidurinės mokyklos reorganizavimo tvirtinimo“, rajono savivaldybės tarybos 2012 m. balandžio 13 d. sprendimą Nr. T-163 „Dėl Kidulių ir Sudargo Martyno Sederevičiaus pagrindinių mokyklų reorganizavimo tvirtinimo“ bei rajono savivaldybės tarybos 2012 m. balandžio 13 d. sprendimą Nr. T-164 „Dėl Sintautų ir Beržynų pagrindinių mokyklų reorganizavimo tvirtinimo“, nusprendžia:


1. Nutraukti valstybės turto, kurį rajono savivaldybė valdo patikėjimo teise, panaudos sutartis, sudarytas su Šakių „Aukuro“, Šakių rajono Beržynų, Šakių rajono Siesartėnų ir Šakių rajono Sudargo Martyno Sederevičiaus pagrindinėmis mokyklomis.

2. Įgalioti rajono savivaldybės administracijos Švietimo ir sporto skyriaus vedėją:


2.1. parengti bei pasirašyti susitarimus dėl valstybės turto panaudos sutarčių nutraukimo;

2.2. perimti valstybės turtą iš reorganizuojamų sprendimo 1 punkte nurodytų švietimo įstaigų ir pasirašyti perdavimo-priėmimo aktus.

3. Perduoti Šakių „Varpo“ vidurinei mokyklai, Šakių rajono Kidulių ir Šakių rajono Sintautų pagrindinėms mokykloms dešimčiai metų panaudos pagrindais laikinai neatlygintinai valdyti ir naudotis valstybei nuosavybės teise priklausantį turtą (pagal priedą).


4. Įpareigoti rajono savivaldybės administracijos Švietimo ir sporto skyriaus vedėją parengti bei pasirašyti su sprendimo 3 punkte nurodytų švietimo įstaigų vadovais valstybės turto panaudos sutartis ir perdavimo-priėmimo aktus.

